CELEX: 32015R0704
Language: el
Date: 2015-04-30 00:00:00
Title: Κανονισμός (ΕΕ) 2015/704 της Επιτροπής, της 30ής Απριλίου 2015, για την τροποποίηση του κανονισμού (ΕΚ) αριθ. 1881/2006 όσον αφορά το μέγιστο επίπεδο των μη παρόμοιων με τις διοξίνες PCB σε σκυλόψαρα (Squalus acanthias) ελεύθερης αλιείας (Κείμενο που παρουσιάζει ενδιαφέρον για τον ΕΟΧ)

1.5.2015   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               L 113/27
            
         ΚΑΝΟΝΙΣΜΌΣ (ΕΕ) 2015/704 ΤΗΣ ΕΠΙΤΡΟΠΉΣ
   της 30ής Απριλίου 2015
   για την τροποποίηση του κανονισμού (ΕΚ) αριθ. 1881/2006 όσον αφορά το μέγιστο επίπεδο των μη παρόμοιων με τις διοξίνες PCB σε σκυλόψαρα (Squalus acanthias) ελεύθερης αλιείας
   (Κείμενο που παρουσιάζει ενδιαφέρον για τον ΕΟΧ)
   Η ΕΥΡΩΠΑΪΚΗ ΕΠΙΤΡΟΠΗ,
   Έχοντας υπόψη τη Συνθήκη για τη λειτουργία της Ευρωπαϊκής Ένωσης,
   Έχοντας υπόψη τον κανονισμό (ΕΟΚ) αριθ. 315/93 του Συμβουλίου, της 8ης Φεβρουαρίου 1993, για τη θέσπιση κοινοτικών διαδικασιών για τις προσμείξεις των τροφίμων (1), και ιδίως το άρθρο 2 παράγραφος 3,
   Εκτιμώντας τα ακόλουθα:
   
               (1)
            
            
               Ο κανονισμός (ΕΚ) αριθ. 1881/2006 της Επιτροπής (2) ορίζει τα μέγιστα επίπεδα διοξινών, παρόμοιων με τις διοξίνες πολυχλωριωμένων διφαινυλίων (PCB) και μη παρόμοιων με τις διοξίνες PCB σε ψάρια και προϊόντα αλιείας.
            
         
               (2)
            
            
               Ενώσεις ενδιαφερόμενων μερών παρείχαν στοιχεία σχετικά με την παρουσία μη παρόμοιων με τις διοξίνες PCB σε σκυλόψαρα (Squalus acanthias) ελεύθερης αλιείας. Από τα εν λόγω στοιχεία μπορεί να παρατηρηθεί ότι, σε πολλές περιπτώσεις, το υφιστάμενο μέγιστο επίπεδο των 75 ng/g υγρού βάρους δεν είναι εφικτό αν ακολουθηθούν οι ορθές αλιευτικές πρακτικές υπό κανονικές συνθήκες αλιείας και εκτροφής. Τα στοιχεία που παρασχέθηκαν καταδεικνύουν ότι το υφιστάμενο μέγιστο επίπεδο δεν είναι σύμφωνο με την αρχή ότι τα μέγιστα επίπεδα για τους επιμολυντές καθορίζονται στο κατώτερο ευλόγως εφικτό επίπεδο. Ως εκ τούτου, είναι σκόπιμο να αυξηθεί το υφιστάμενο μέγιστο επίπεδο των μη παρόμοιων με τις διοξίνες PCB στα σκυλόψαρα (Squalus acanthias) ελεύθερης αλιείας, χωρίς να τίθεται σε κίνδυνο η δημόσια υγεία.
            
         
               (3)
            
            
               Συνεπώς, ο κανονισμός (ΕΚ) αριθ. 1881/2006 θα πρέπει να τροποποιηθεί αναλόγως.
            
         
               (4)
            
            
               Τα μέτρα που προβλέπονται στον παρόντα κανονισμό είναι σύμφωνα με τη γνώμη της μόνιμης επιτροπής φυτών, ζώων, τροφίμων και ζωοτροφών,
            
         ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
   Άρθρο 1
   Το παράρτημα του κανονισμού (ΕΚ) αριθ. 1881/2006 τροποποιείται σύμφωνα με το παράρτημα του παρόντος κανονισμού.
   Άρθρο 2
   Ο παρών κανονισμός αρχίζει να ισχύει την εικοστή ημέρα από τη δημοσίευσή του στην Επίσημη Εφημερίδα της Ευρωπαϊκής Ένωσης.
   
      Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
      Βρυξέλλες, 30 Απριλίου 2015.
      
         
            Για την Επιτροπή
         
         
            Ο Πρόεδρος
         
         Jean-Claude JUNCKER
      
   
   
      (1)  ΕΕ L 37 της 13.2.1993, σ. 1.
   
      (2)  Κανονισμός (ΕΚ) αριθ. 1881/2006 της Επιτροπής, της 19ης Δεκεμβρίου 2006, για καθορισμό μέγιστων επιτρεπτών επιπέδων για ορισμένες ουσίες οι οποίες επιμολύνουν τα τρόφιμα (ΕΕ L 364 της 20.12.2006, σ. 5).
   
      ΠΑΡΑΡΤΗΜΑ
      Το παράρτημα του κανονισμού (ΕΚ) αριθ. 1881/2006 τροποποιείται ως εξής:
      
                  1)
               
               
                  το σημείο 5.3 αντικαθίσταται από το ακόλουθο κείμενο:
                  
                              «5.3
                           
                           
                              Σάρκα ψαριών και προϊόντα αλιείας και παράγωγα προϊόντα (25) (34), με εξαίρεση:
                              
                                          —
                                       
                                       
                                          χέλια ελεύθερης αλιείας
                                       
                                    
                                          —
                                       
                                       
                                          σκυλόψαρα (Squalus acanthias) ελεύθερης αλιείας
                                       
                                    
                                          —
                                       
                                       
                                          ψάρια του γλυκού νερού ελεύθερης αλιείας, εξαιρουμένων διάδρομων ψαριών που αλιεύονται σε γλυκό νερό
                                       
                                    
                                          —
                                       
                                       
                                          ήπαρ ψαριών και παράγωγα προϊόντα
                                       
                                    
                                          —
                                       
                                       
                                          έλαια θαλάσσιας προέλευσης
                                       
                                    Το μέγιστο επίπεδο για τα μαλακόστρακα εφαρμόζεται σε σάρκα από αποφύσεις και κοιλία (44). Στην περίπτωση των καβουριών και των καρκινοειδών μαλακόστρακων (Brachyura και Anomura) εφαρμόζεται σε σάρκα από αποφύσεις.
                           
                           
                              3,5 pg/g υγρού βάρους
                           
                           
                              6,5 pg/g υγρού βάρους
                           
                           
                              75 ng/g υγρού βάρους»
                           
                        
            
                  2)
               
               
                  μετά το σημείο 5.4 παρεμβάλλεται το ακόλουθο σημείο 5.4α:
                  
                              «5.4α
                           
                           
                              Σάρκα σκυλόψαρων (Squalus acanthias) ελεύθερης αλιείας και παράγωγα προϊόντα (34)
                           
                           
                              3,5 pg/g υγρού βάρους
                           
                           
                              6,5 pg/g υγρού βάρους
                           
                           
                              200 ng/g υγρού βάρους»